钦定古今图书集成/明伦汇编/氏族典/第257卷 > 王恺 王愉
## 钦定古今图书集成/明伦汇编/氏族典/第257卷 > 王恺 王愉

按《晋书王湛传》：“湛子承，承子述，述子坦之，坦之子恺、
愉。恺字茂仁，愉字茂和，并少践清阶。恺袭父爵，愉稍
迁骠骑司马，兄弟贵盛，当时莫比。国宝既死，恺为吴
郡内史，愉为江州刺史。恺病卒。愉至镇未几，殷仲堪、
桓元、杨佺期举兵应王恭，乘流奄至。愉既无备，惶遽
奔临川，为元所得。元篡位，以为尚书仆射。刘裕义旗”
建，加前将军。愉既桓氏婿，父子宠贵，又尝轻侮刘裕，
心不自安，潜结司州刺史温详谋作乱，事泄，被诛。子
孙十馀人皆伏法。